སྔོན་འགྲོ་རྗེས་ཀྱི་ཚིག་བཤད་ཐུགས་རྗེས་
མྱུར་གཟིགས་བཞུགས་སོ། །
༄༅། །ཀུན་བཟང་ངང་ལ་ཕྱག་འཚལ་ལོ། རྫོགས་པ་ཆེན་པོ་སྐུ་གསུམ་རང་ཤར་ལས་རྩ་རླུང་ཐིག་ལེ་ཉམས་སུ་ལེན་
པའི་རྣལ་འབྱོར་གྱིས། སྔོན་འགྲོ་རྗེས་ཀྱི་ཚིག་བཤད་ལས། དང་པོ་བགེགས་བསྐྲད་པ་ནི། ཧཱུཾ འདི་སྣང་རྒྱལ་
བའི་དཀྱིལ་འཁོར་ལ། བགེགས་ཞེས་བྱ་བ་མ་མཆིས་ཀྱང་། མ་རྟོགས་གཉིས་འཛིན་
འཁྲུལ་པའི་རིགས། ཐམས་ཅད་གདོད་མའི་ཀློང་དུ་དེངས། བསྭོ་ཨ་ཕཊ༔ ཕཊ༔
ཐམས་ཅད་རང་སྣང་བདེ་ཆེན་གྱི་ཞིང་དུ་བསམ། དེ་ནས་གནས་ལུགས་ཀྱི་ངང་དུ་སྐྱབས་སུ་འགྲོ་བ་ནི། ངོ་བོ་སྟོང་
པ་བོན་གྱི་སྐུ། རང་བཞིན་གསལ་བ་རྫོགས་པའི་སྐུ། གཉིས་མེད་རྩལ་སྣང་སྤྲུལ་པའི་སྐུ། རང་རིག་
ཀློང་དུ་སྐྱབས་སུ་མཆི། ཞེས་སྐྱབས་སུ་འགྲོའོ། དེ་ནས་ཁྱད་པར་གྱི་བྱང་ཆུབ་སེམས་བསྐྱེད་པ་ནི། སྣང་སྲིད་
དག་པ་རབ་འབྱམས་ཞིང་།། གདོད་ནས་ཀུན་བཟང་མཉམ་བདལ་ཀློང༌།། ཡེ་
གྲོལ་ཆེན་པོའི་སེམས་མཆོག་བསྐྱེད།། མཐའ་ཡས་འགྲོ་བ་སྒྲོལ་བར་བྱ། ཞེས་སེམས་
བསྐྱེད་དོ། །རྩ་རླུང་དོ་ན་གྱི་མཎྜལ་འབུལ་བ་ནི། རྩ་གསུམ་འཁོར་ལོ་ལྔ་ཡི་སྣོད།། རླུང་ལྔའི་འོད་ཀྱི་
ཚོམ་བུ་བཀོད།། བཅུ་དྲུག་ཐིག་ལེའི་རྒྱན་དང་བཅས།། རང་ལུས་རྒྱལ་བའི་ཞིང་
ལ་འབུལ། ཞེས་མཎྜལ་འབུལ་ལོ། །དེ་ནས་ད་གོངས་བརྡ་སྙན་ཁུང་གི་བརྒྱུད་པའི་བླ་མ་ལ་གསོལ་བ་བཏབ་པ་
ནི། ཨེ་མ་ཧོ། བོན་དབྱིངས་སྤྲོས་བྲལ་སྒྱུ་འཕྲུལ་རོལ་པའི་ཞིང་།། ཡེ་ཉིད་སྟོན་པ་
ཀུན་ཏུ་བཟང་པོ་སོགས།། དགོངས་བརྒྱུད་བླ་མ་རྣམས་ལ་གསོལ་བ་འདེབས།
ཐིག་ལེ་ཉག་གཅིག་རྟོགས་པར་བྱིན་གྱིས་རློབས།། འོད་ཟེར་དྲྭ་བ་འཁྲིགས་པའི་
ཀློང་དཀྱིལ་ན།། གསང་བའི་བདག་པོ་སྟག་ལ་མེ་འབར་སོགས།། བརྡ་བརྒྱུད་བླ་
269

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
མ་རྣམས་ལ་གསོལ་བ་འདེབས།། འཁྲུལ་སྣང་ཡེ་ཤེས་འཆར་བར་བྱིན་གྱིས་རློབས།
མ་ངེས་སྤྲུལ་པ་འགྱེད་པའི་ཞིང་ཁམས་ན།། རྫུ་འཕྲུལ་སྟོབས་ལྡན་ཡེ་ཤེས་བླ་མ་སོགས།
སྙན་ཁུང་བརྒྱུད་པའི་བླ་མ་ལ་གསོལ་བ་འདེབས། དབྱིངས་སྣང་འདུ་འབྲལ་མེད་
པར་བྱིན་གྱིས་རློབས།༎ ཡེ་ཤེས་མདངས་འོད་འཁྱིལ་བའི་གཞལ་ཡས་ན།། རིག་
འཛིན་གཙོ་བོ་སྟོང་རྒྱུང་མཐུ་ཆེན་སོགས༎ སྒྲ་བསྒྱུར་ལོ་ཙྭའི་བརྒྱུད་པ་ལ་གསོལ་
བ་འདེབས།། འོད་གསལ་སྣང་བ་རྒྱས་པར་བྱིན་གྱིས་རློབས།། སྣང་སྲིད་ཕྱག་རྒྱ་
ཆེན་པོའི་ཞིང་མཆོག་ན།། ལྔ་བརྒྱའི་གཉེན་གཅིག་དྲན་པ་ནམ་མཁའ་སོགས།
གྲོལ་ཐོབ་བླ་མ་རྣམས་ལ་གསོལ་བ་འདེབས། སྣང་བཞི་ཟད་སར་ཕྱིན་པར་བྱིན་
གྱིས་རློབས།། ཡེ་ཤེས་མེ་དཔུང་འབར་བའི་དཀྱིལ་འཁོར་ན།། སངས་རྒྱས་བསྟན་
སྲུང་ཡེ་ཤེས་དབལ་མོ་སོགས། བོན་སྐྱོང་གཏེར་བདག་རྣམས་ལ་གསོལ་བ་འདེབས།
ལམ་གྱི་བར་ཆད་ཞི་བར་བྱིན་གྱིས་རློབས། ཟབ་གཏེར་སྒོ་བརྒྱ་འབྱེད་པའི་ཕོ་བྲང་ན།
བསྟན་པའི་མངའ་བདག་གཤེན་ཆེན་ཀླུ་དགའ་སོགས། བོན་་སྒོ་གསལ་བྱེད་རྣམས་
ལ་གསོལ་བ་འདེབས།། དགའ་བཞི་ཡེ་ཤེས་འབར་བར་བྱིན་གྱིས་རློབས༎ དབྱིངས་
རིག་འདུ་འབྲལ་མེད་པའི་ཀློང་ཡངས་ན།། མཁྱེན་བརྩེའི་བདག་ཉིད་དགོངས་མཛོད་
ཆེན་པོ་སོགས། རྟོགས་ལྡན་གྲུབ་ཐོབ་རྣམས་ལ་གསོལ་བ་འདེབས།། རིམ་གཉིས་རྣལ་
དུ་ཕེབས་པར་བྱིན་གྱིས་རློབས༎ བསྟན་པ་འཛིན་སྐྱོང་སྤེལ་བའི་གནས་མཆོག་ན།
རྒྱལ་བ་གཉིས་པ་མཉམ་མེད་བླ་མ་སོགས།། བརྒྱུད་འཛིན་མཆོག་གྱུར་རྣམས་ལ་
གསོལ་བ་འདེབས།། འཇའ་ལུས་འཕོ་ཆེན་གྲུབ་པར་བྱིན་གྱིས་རློབས༎ སྤྱི་གཙུག་
ཉི་ཟླ་པདྨའི་གདན་སྟེང་ན།། རྒྱལ་ཀུན་ངོ་བོ་དྲིན་ཅན་བླ་མ་སོགས།། འགྲོ་འདྲེན་
སྐྱེས་བུ་རྣམས་ལ་གསོལ་བ་འདེབས།། དོན་གཉིས་ལྷུན་གྱིས་གྲུབ་པར་བྱིན་གྱིས་
རློབས། ལུས་སྲོག་ལྟོས་མེད་བྱང་ཆུབ་དོན་གཉེར་ལ།། ལུས་ལ་བདེ་དྲོད་མེ་དཔུང་
270

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
འབར་བ་དང་།༎ ངག་ལ་སྔགས་ཀྱི་ནུས་པ་འབར་བ་དང་།། སེམས་ལ་རྟོགས་པའི་
ཡེ་ཤེས་འབར་བར་མཛོད༎ ཅེས་གསོལ་བ་བཏབ་པའི་བླ་མ་རྣམས་འོད་དུ་ཞུ་ནས་
རང་གི་སྤྱི་གཙུག་ནས་མར་ཐིམ་པས་སྐུ་གསུང་ཐུགས་ཀྱི་དབང་དང་བྱིན་རླབས་
ཐམས་ཅད་ཐོབ་པར་བསམ། ཞེས་གསོལ་བ་བཏབ་པའོ། །དེ་ནས་རླུང་སྦྱོར་ལ་འཇུག་པ་སྟེ་རང་གཞུང་
དུ་ལྟའོ། །རྗེས་ཀྱི་བྱ་བ་བསྔོ་སྨོན་ནི། བདག་གི་སྒོ་གསུམ་ཡང་དག་དགེ་བ་འདི། འགྲོ་ཀུན་བླ་མེད་
བྱང་ཆུབ་འཐོབ་པའི་ཕྱིར།། འཁོར་གསུམ་མི་དམིགས་བདེ་ཆེན་དབྱིངས་སུ་བསྔོ།
ཀུན་ཀྱང་གདོད་མའི་ངང་ལ་མཉམ་གྱུར་ཅིག ། ཅེས་པ་འདིའང་བོན་འདི་ལ་མཆོག་ཏུ་མོས་པའི་དགེ་
བཤེས་གཡུང་དྲུང་ཡེ་ཤེས་མཚན་གྱིས་བསྐུལ་ངོར་ཤར་རྫ་བས་འཕྲལ་དུ་བརྩམས་པ་དགེའོ། །བཀྲ་ཤིས་སོ། ཛཡནྟུ།